په هند کې نوی رپوټ څرگندوي چې د ځوانو نجونو شمیر نور هم لږ شوی دی
په هند کې نوی رپوټ څرگندوي چې د ځوانو نجونو شمیر نور هم لږ شوی دی.
په هند کې هلکانو ته د نجونو په تناسب ترجیحورکول کیږي او نجونې د جنین په مرحله کې له منځه وړلې کیږي. د هند په شمال اوشمال ختیز کې یوې مطالعې ښودلې ده چې د شپږو کلونو نجونوشمیر د ٢٠٠١ کال نه را په دې خوا مخ په کمیدلو دی. په دې کال کې د ملک په ټولو برخو کې سرشمیرنه شوې وه. د ‏«‎ورک کیدونکې لوڼې‏»‎ په نامه رپوټ د اکشن ایډ او د کاناډا د بینالمللي پرمختیا د څېړنو د مرکز لخوا خپور شوی دی. په رپوټ کې ویل شوي دي چې د هند په هغو پنځو ایالتونوکې چې سروې په کې سرتهرسیدلې ده، د هرو زرو هلکانو په تناسب د نجونو شمیر ٨٠٠ ؤ. په ټول ملک کې دغه تناسب په متوسط ډول د زروپه مقابل کې ٩٥٠ ؤ. رپوټ کې ویل شوي دي چې دغه کمیدل هم په کلیو بانډو کې او هم په بډایو ښاريسیمو کې ترسترگو کیږي او دا ښيي چې په ټولو طبقاتو کې هلکانو ته د نجونو په تلهترجیح ورکول کیږي. د رپوټ عمده لیکونکی جیوتي ساپرو وايي د هند د پنجاب په شمالي سیمه کېډیرې کورني لږ شمیر اولادونه خوښوي او دې سره د نجونو لپاره ساحه نورههم تنگوي. سپارو وايي:" د مثال په ډول د پنجاب په ښاري سیمو کې دوی اکثراً په دې فکر کې دي چې یوماشوم ولري او هغه هم زوی وي، نو ځکه د نجلی لپاره ځای نشته. اوس هلته ډیرې کورنۍ دي چې یواځې یو زوی لرياو بس." په رپوټ کې ویل شوي دي چې کورني هغه څه کوي چې په توان کې یې وي تر څو دنجونو د زیږیدلو مخه ونیسی. ځنې کورني داسې دي چې کله د الترا سونډ په واسطه پوه شي چې راتلونکی اولادنجلی ده، نو یې فوري له منځه وړي. د ١٩٩۴کال په قانون کې د الترا سونډ استعمال منع شوی دی، خو بیا هم خلک ورنه گټهاخلي. بله ستونزه دا ده چې د نجونو دژوندي پاتې کیدلو چانس په دې سبب هم ډیر لږ دی چې ددوی روغتیا ته پاملرنه نه کیږي. هلکانو ته د نجونو په تله تر جیح ورکول د هند د کلتور برخه ده او نجونې یواقتصاد بار بلل کیږي. کورني مجبوره دي چېد واده په وخت کې نجونو سره جهیز هم ورکړي. ساپرو وايي:" د نجونو په تعلیم او روغتیا باندې پانگه اچونه کورنیوته یو ضرر معلومیږي او دې سره د جهیز ستونزه هم شته ده. نو ځکه دوی هڅه کوي چې په هلکانو باندې پېسې خرڅ کړي او ددوی پهواده ېې ولگوي." په تیره لسیزه کې هند څو ځلي د خلکو د پوه کولو کمپاینونه وکړل او د نجونود حقوقو ټینگار وکړ خو په دې برخه کې پرمختگ خاصتاً د ملک په شمال کې ډیر ورو دی. د ورک کیدونکې لوڼې په نامه رپوټ په حکومت غږ کوي چې داسې کلک قوانین وضعکړي تر څو د نجونو د سقط کولو مخه ونیسي.خو رپوټ زیاتوي چې د ستونزې د حل لپاره لازمه ده چې د خلکو په ذهنیت کېبدلون رامنځ ته شی.